بارزانی له‌ ديمانه‌يگ وه‌ل ته‌له‌فزيۆن Tv2نه‌رويجی ك(شه‌فه‌ق نيوز)ئاگاداری بوی، وت: ساڵ گوزه‌يشت له‌ لێدوانه‌يلم وشداری دامه‌سه‌ كومه‌ڵگای ناوده‌وڵه‌تی ك داعش نه‌ك هه‌ رته‌نيا هه‌ڕه‌شه‌يگه‌ له‌بان ناوچه‌گه‌، به‌ڵكوو هه‌ڕه‌شه‌يشه‌ له‌بان كومه‌ڵگای ناوده‌وڵه‌تی و گشت جه‌هان و هه‌ر وه‌و خاتريشه‌ ئيسه‌يش هيمان داعش ئه‌گه‌ره‌يل ئه‌وه‌ ئه‌كريه‌ێد ڕيه‌يل تازه‌ وه‌كار بارێد له‌ په‌لاماره‌يل و جيوه‌جيكردن كرده‌وه‌يل تازه‌يگ له‌ ناوچه‌يل جياجيای جه‌هان.
جی باسه‌، بارزانی هه‌ميش وت: داعش هه‌ر له‌ زويه‌و پلان ئه‌را ئی كرده‌وه‌يله‌ داناگه‌و هه‌ميشه‌ مينه‌ی ده‌رفه‌ت گونجياگ كردياد، ئمجا وه‌و خاتريشه‌ ئه‌گه‌ر ئی ريكخرياگ ترۆريستيه‌ له‌ناو نه‌وريه‌ێد و هه‌ر جوور خوه‌ی بمينێد، ئه‌وه‌ كرده‌وه‌يل تر هاوشيوه‌ ئه‌نجام ئه‌ياد وه‌ شوه‌يگ فيشتر.
